חתול שיש

חתול שיש (שם מדעי: Pardofelis marmorata) הוא מין של חתול בר אסייתי יחידי בסוגו. הוא קרוב יחסית למיני החתול האסייתיים, חתול זהוב בורנאי וחתול זהוב אסייתי מהסוג Catopuma, אף שיש מיונים המסווגים אותו באותו סוג. החתול בסכנת הכחדה במצב שימור פגיע ומעריכים שנותרו רק 10,000 פרטים בוגרים ממנו בטבע.

חתול זה דומה לחתול בית בגודלו, אך זנבו עבה ושעיר יותר, מה שעוזר לו לטפס על עצים ביערות הגשם בהם הוא חי. 

אורכו של החתול 45–62 סנטימטר ומשקלו 2–5 קילוגרם. צבע הפרווה משתנה בין אפור-חום כהה לאפור-צהבהב ועד אדום-חום. פרוותו מזכירה את פרוות הנמר הערפילי החי באותם אזורים, וגם מנוקד בעיקר ברגליו ובזנבו הארוך. 

החתול חי בעיקר ביערות גשם, הוא מיומן בטיפוס על עצים וניזון ממינים החיים בצמרות העצים כמו סנאים ומכרסמים דומים, עופות שונים וזוחלים ואף לטרוף טרף גדול יותר כמו גיבונים.

לחתול השיש יש שני תת-מינים:
P. m. marmorata - נפוץ בחצי האי המלאי, סומטרה, בורנאו וצפונה עד מיאנמר.
P. m. charltoni - נפוץ בצפון מיאנמר, מדינת סיקים שבהודו ובנפאל.

ראו גם
חתוליים

קישורים חיצוניים

הערות שוליים 

בעלי חיים שתוארו ב-1837
טקסונים שתוארו בידי ויליאם שרל לינאוס מרטין
חתולים קטנים
יונקים ביערות הגשם של דרום-מזרח אסיה
יונקים יחידים בסוגם
אינדונזיה: יונקים
סין: יונקים
הודו: יונקים
נפאל: יונקים
מלזיה: יונקים